paragraph_text: Biblija kralja Jakova (engl. King James Version) je engleski prijevod Biblije iz 1611. Ovaj prijevod koristi se poetičnim izrazima, koji današnji čitatelji doživljavaju kao staromodan. Tijekom 20. stoljeća došlo je zato do nekoliko novih prijevoda i napravljene su i jezičke izmjene. Jedna takva inačica je i Nova Biblija kralja Jakova (New King James Version). I pored staromodnog jezika, bliža je osnovnom jeziku, za razliku od Nove internacionalne inačice (New International Version) koja se više koristi parafrazama.